Finsk jubel, svensk nedtur og norsk skuffelse på distanse igjen 
Glipp, glipp, glipp! Et rufsete snøvær skapte store problemer for flere løpere. Svenskene underpresterte kanskje mest i Falun. – Det er veldig overraskende basert på både form og siste måneden, sier Viaplays ekspert Niklas Dyrhaug om de svenske passeringene.  Finske Kerttu Niskanen vant 10-kilometeren i klassisk, det nest siste løpet for sesongen. Hun stortrives på rubbeføre.  – Vi må prøve å få tak i det rubbeparet, ler Silje Theodorsen.  Niskanen seiret med fire sekunder til lagvenninnen Johanna Matintalo. Med unntak av Jonna Sundling på tredjeplass, ble det en mørk dag på jobben for de svenske stjernene. – Vi vet at Kerttu har noen skikkelige rubbepar som hun har vunnet flere løp på, sier Frida Karlsson. Resultater: Frida Karlsson var overlegen på Kollen-femmila og ble pekt ut som den store favoritten i Falun. Men hun endte som nummer 14, 1.22 minutt bak Niskanen.  – Det er en kjempeskuffelse for Karlsson. Hun leverer ikke i det hele tatt, sier Dyrhaug. I målområdet sto Karlsson med armene i kors og så særdeles oppgitt ut.  – Det føles piss, altså, sier hun til Expressen.  – Det var bare dårlig. Det føles som... Nei, ikke noe å ta med meg videre, sier Karlsson til VG.  Flere av svenskene så ut til å slite med gliden. Svenske Aftonbladet og Expressen omtaler det som et «marerittrenn». Fikk du med deg denne? Ebba Andersson ble nummer 8, Moa Ilar 11, Linn Svahn 18 og Emma Ribom 24.  – Det var bare dårlig. Det kjennes ut som jeg hadde bedre oppvarmingspar. Jeg tenkte tidlig «oi, da», sier Karlsson og tar ansvar selv: – Jeg hadde pangfeste, men ingen glid. Jeg er fullt ansvarlig, jeg sa jeg ville ha mer feste. Niskanens seier gjør at sesongen ender 3–3 mellom hun og Karlsson i klassiske distanseløp. Trolig avgjorde Jessie Diggins verdenscupen sammenlagt. Før løpet var Svahn bare 41 poeng bak, men Diggins ble nummer fem og økte forspranget til 75 poeng foran søndagens finale.  Da er det 20 km fristil og fellesstart med 130 poeng å kjempe om totalt.  For Norge ble det atter en tung dag på distanse. Heidi Weng ble beste norske på en 7. plass.  – Jeg har en kropp jeg ikke er helt fornøyd med, men jeg går bra på ski i dag, sier Weng. Hun (fire ganger) er eneste norske som har vært på pallen på distanse. Ellers: 13) Astrid Øyre Slind, 20) Silje Theodorsen, 27) Margrethe Bergane, 28) Kristin Austgulen Fosnæs, 33) Lotta Udnes Weng, 40) Anne Kjersti Kalvå – Det er elendig. Ræva. Det har vært dårlig i hele år, men så dårlig som i dag er det mange år siden det har gått, sukker Kalvå.  – Heidi redder æren i dag. Det er tøft for mange der ute, sier trener Sjur Ole Svarstad og legger til: – Jeg klarer ikke helt å venne meg til disse resultatene. Jeg kjenner veldig motivasjon til å slå tilbake. – Av og til er det drit å være skiløper, og det var det i dag, sier Slind mens snøen blåser i ansiktet. Kristine Stavås Skistad hadde det bedre i Falun:
Finske Kerttu Niskanen vant det nest siste verdenscuprennet i Falun.  Jonna Sundling ble nummer tre, ellers skuffet de svenske stjernene på hjemmebane Jessie Diggins økte forspranget i verdenscupen sammenlagt, 75 poeng foran søndagens finale. For Norge ble det en tung dag, med Heidi Weng som beste norske på 7. plass.